SL
C 255 A/4
Uradni list Evropske unije
20.7.2023
Ko se bodo uspešni kandidati zaposlili, bodo morali svoje spretnosti in kompetence, tako splošne kot z zadevnega področja, dokazati v enem od jezikov EUIPO.
Zato je glavne vidike izbora treba organizirati v tem jeziku.
Iz tehničnih razlogov in za zagotovitev skladnosti med testi bodo navodila, podana med testi, IT vmesniki za izvajanje testov in komunikacija z nadzornim osebjem v angleščini.
V vabilih kandidatom in na spletišču EUIPO bo navedena povezava do prevodov navodil in zadevnih posnetkov zaslona IT vmesnikov v pet jezikov EUIPO.
4.3 Stopnje natečaja 4.3.1 Prijava Za prijavo kandidati potrebujejo račun EPSO.
Če ga še nimajo, ga morajo ustvariti.
Vsaka oseba lahko ustvari samo en račun za vse svoje prijave EPSO.
Prijaviti se je treba elektronsko na spletišču urada EPSO (4) do: 29. avgusta 2023 do 12. ure (opoldne) po srednjeevropskem času.
Kandidati s potrditvijo prijave izjavljajo, da izpolnjujejo vse pogoje iz oddelka Pogoji za pripustitev k natečaju.
Ko prijavo potrdijo, je ne morejo več spremeniti.
Njihova dolžnost je, da prijavo izpolnijo in potrdijo v roku.
Kandidati bodo morali do 2. oktobra 2023 do 12. ure (opoldne) po srednjeevropskem času v svoj račun EPSO naložiti skenirane kopije dokazil za svoje izjave v prijavi.
4.3.2 Testiranje Vse osebe, ki so svojo prijavo potrdile v roku iz tega razpisa, se povabijo na opravljanje testov.
(a) Testi sklepanja Testi sposobnosti sklepanja bodo organizirani, kot sledi:
Jezik
Vprašanja
Trajanje
Zahtevano najmanjše število točk
Besedno sklepanje
1. jezik
20 vprašanj
35 minut
10/20
Številčno sklepanje
1. jezik
10 vprašanj
20 minut
Abstraktno sklepanje
1. jezik
10 vprašanj
10 minut
številčno in abstraktno sklepanje skupaj: 10/20
Test
Za uspešno opravljene teste sklepanja je treba zbrati vsaj 10 od skupno 20 točk pri testu besednega sklepanja in vsaj 10 od skupno 20 točk pri testih številčnega in abstraktnega sklepanja skupaj.
Namen teh testov je izbrati osebe z zadostno ravnjo sposobnosti sklepanja.
Ti testi so izločilni, kar pomeni, da mora kandidat obakrat zbrati vsaj zahtevano najmanjše število točk, da ostane v natečaju, vendar se zbrane točke ne bodo upoštevale pri končnem številu točk (glej oddelek 4.3.3).
Če oseba pri testih sklepanja ne zbere vsaj zahtevanega najmanjšega števila točk, se njeni preostali testi (test z vprašanji izbirnega tipa z zadevnega področja in študija primera) ne ocenijo in o njihovih rezultatih ne bo obveščena.
(4)
https://epso.europa.eu/sl/job-opportunities/open-for-application